09/02/2015 | Administración LocalMunicipal
Melide
Aprobación definitiva Ordenanza nº 23 reguladora da taxa pola utilización de ximnasio e piscina municipal cuberta de Melide

Elevado a definitivo o acordo adoptado polo Pleno en sesión celebrada o día 2 de outubro de 2014 sobre a derrogación da Ordenanza fiscal número 23 e aprobación dunha nova Ordenanza fiscal cuxa redacción sería a que segue: De conformidade co disposto nos artigos 15 e seguintes e 57 do Texto Refundido da Lei de Facendas Locais aprobado por Real Decreto Lexislativo 2/2004 de 5 de marzo (TRLFL) este Concello acorda establecer, en aplicación do artigo 20.1. B. b) e 20.4. o) a taxa por prestación do servizo público municipal de piscina e ximnasio, atendendo as súas normas ó disposto nos artigos sinalados do TRLFL 2/2004. Será obxecto desta taxa a utilización da piscina climatizada municipal e do ximnasio así como a prestación de servizos nela. Son suxeitos pasivos desta taxa, a título de contribuinte, as persoas físicas ou jurídicas e as entidades a que se refire o artigo 36 da Lei 58/2003, de 17 de decembro, xeral tributaria e 23 do R. D. lexislativo 2/2004, de 5 de marzo, polo que se aproba o texto refundido da Lei reguladora das facendas locais, usuarias dos servizos descritos anteriormente.1. Responderán solidariamente das obrigas tributarias do suxeito pasivo, as persoas físicas e xurídicas a que se refire o artigo 42 da Lei 58/2003, de 17 de decembro, xeral tributaria.2. Serán responsabeis subsidiarios os administradores das sociedades e os síndicos, interventores ou liquidadores de crebas, concursos, sociedades e entidades en xeral, nos supostos e co alcance que sinala o artigo 43 da Lei 58/2003, de 17 de decembro, xeral tributaria. * ACTIVIDADES TIPO 1: Actividades dirigidas de corte tradicional, que no requieren calificación técnica compleja por parte del personal que las imparte y que se realizan con pequeño material: step, gap, ioga, aeróbic, aquagym, etc. ** ACTIVIDADES TIPO 2: Actividades dirigidas en sala para cuya realización es precisa la utilización de gran material complementario o que requieren para ser impartidas personal con una calificación técnica específica: spining, pilates, natación terapéutica. *** ACTIVIDADES TIPO 3: Actividades dirigidas en sala para cuya realización no es precisa la utilización de gran material complementario o que no requieren para ser impartidas personal con una calificación técnica específica: gimnasia de mantenimiento, total training… Bonificación do 10% por familias numerosas de categoría especial. Bonificación do 5% por familias numerosas de categoría xeral. Non terán que aboar cota ningunha, sendo, polo tanto, gratuíto o servicio: - Os nenos menores de tres anos en actividades non programadas. - Os perceptores da RISGA. - O alumnado de educación infantil, primaria, ESO e bacharelato, coas seguintes condicións: cada colexio de Melide poderá enviar, unha hora semanal e de xeito gratuíto, un grupo composto dun número de alumnos non superior a sesenta, acompañados dos profesores que legalmente corresponda, co obxecto de realizar actividades complementarias e non extraescolares. Esta exención articularase a través do oportuno convenio. O período impositivo coincidirá, nos abonados á piscina municipal, co mes natural, devengándose o primeiro día do período impositivo, sendo as cotas irreducibeis por dito período. As tarifas que deban satisfacer os non abonados á piscina municipal devengaranse instantáneamente no momento de acceder ás instalacións ou de formular a solicitude, se de actividades se tratara. O período impositivo, nos cursos impartidos na piscina municipal, e naqueloutros impartidos pola concesionaria da piscina municipal, coincidirá co período de desenvolvemento do curso, devengándose o primeiro día do período impositivo, sendo as cotas irreducíbeis por dito periodo.1.- Mensualmente, polos servizos encargados da xestión da Piscina Municipal, elaborarase un padrón municipal de aboados para o cobro mensual das correspondentes cotas tributarias. As cotas de aboamento faranse efectivas por mensualidades anticipadas nas contas de domiciliación bancaria dos suxeitos pasivos. Para iso, e como condición previa para a adquisición da condición de abonado, o suxeito pasivo cubrirá o impreso de inscrición e de domiciliación bancaria. Na primeira mensualidade, e para os abonados, cargarase o importe da cota de inscrición. O impago das mesmas ocasionará a imposibilidade de acceso ás instalacións. Acumulados tres recibos pendentes de cobro, o aboado causará baixa no Padrón, debendo, no caso de nova solicitude de aboado á piscina, aboar a cota de entrada correspondente.2. Nas restantes instalacións e prestación de servizos correspondentes ás entradas puntuais, esixirase a autoliquidación do importe da taxa.3. A xestión e liquidación será competencia do concesionario, que, para os efectos do control municipal, deberá presentar as contas anuais ou os documentos acreditativos das contas que se lle soliciten.4. Se debido a calquera situación, imputábel ou non ao adxudicatario, as instalacións permanecesen fechadas, o adxudicatario deberá facer efectiva aos abonados a devolución ou desconto da parte de cota correspondente, dentro do prazo máximo dun mes seguinte ao período en que se producise o peche e polo mesmo sistema que o usuario realizou o ingreso do seu abono.4.- Os abonados que voluntariamente soliciten a baixa deixaráselles de cargar as cotas correspondentes. Establécese un prazo de aviso previo de 15 días respecto do período de devengo mensual no que produza efectos económicos a baixa. As infraccións por incumprimento das normas previstas na presente ordenanza, así como as sancións correspondentes, rexeranse polo establecido no artigo 183 e seguintes da Lei xeral tributaria e demais disposicións legais que a desenvolven. Os titulares de abonos están obrigados a comunicar as variacións na súa situación familiar ou económica cando teñan efecto sobre a aplicación das cotas. O incumprimento da dita obriga, así como o ocultamento, falseamento ou engano de datos dará lugar á baixa forzosa na condición de abonado e, de ser o caso, ás demais responsabilidades a que houbese lugar. A presente ordenanza entrará en vigor o día da súa publicación definitiva no BOP e comezará a aplicarse a partir desta A modificación entrará en vigor unha vez publicado no boletín oficial da provincia o acordo definitivo, incluíndo o provisional elevado automáticamente a tal categoría, e o texto da modificación permanecendo en vigor ata a súa modificación ou derrogación expresa. Melide, 29 de xaneiro de 2015 A alcaldesa Mª Ángeles Vázquez Mejuto